**

REPUBLIKA SRBIJA

NARODNA SKUPŠTINA

Odbor za spoljne poslove

06 Broj: 06-2/376-14

6. novembar 2014. godine

B e o g r a d

# Z A P I S N I K

**SA 17. SEDNICE ODBORA ZA SPOLjNE POSLOVE NARODNE SKUPŠTINE REPUBLIKE SRBIJE,**

**ODRŽANE 5. NOVEMBRA 2014. GODINE**

Sednica je počela u 14,30 časova.

Sednicom je predsedavala dr Dijana Vukomanović, zamenik predsednika Odbora.

Sednici su prisustvovali sledeći članovi Odbora: Vesna Marković, Irena Aleksić, dr Aleksandra Tomić, Dragan Šormaz, prof. dr Ljubiša Stojmirović, prof. dr Žarko Obradović, Borisav Kovačević i zamenici članova: Nevena Stojanović, Sanja Nikolić i Branislav Blažić.

Sednici nisu prisustvovali članovi Odbora: Aleksandra Đurović, Milanka Karić, Marija Obradović, Dušica Stojković, prof. dr Milorad Mijatović, prof. dr Ninoslav Stojadinović, prof. dr Dragoljub Mićunović, Srđan Kružević i Zlata Đerić.

Predsedavajuća je na početku obavestila članove Odbora da je sednicu sazvala u roku kraćem od predviđenog Poslovnikom i to obrazložila potrebom usvajanja pristigle inicijative.

Odbor je jednoglasno *(sa 11 glasova ZA)* usvojio sledeći dnevni red:

**1.Inicijative za posete**

* 1. Poziv dr Aleksandru Martinoviću, prededniku Odbora za ustavna pitanja i zakonodavstvo NSRS, Fondacije Konard Adenauer za učestvovanje u Dijalogu –

programu o procesu EU-integracija Srbije u pogledu ustavnih pitanja i normalizacije odnosa između Beograda i Prištine, Berlin od 11. do 14. novembra

2014. godine;

**2. Razno**

**Tačka 1.**

Zamenik predsednika Odbora je obavestila članove Odbora da je poziv upućen predsedniku Odbora za ustavna pitanja i zakonodavstvo dr Aleksandru Martinoviću, koji je obavestio Odbor za spoljne poslove da on nije u mogućnosti da učestvuje na pomenutom skupu i predložio da Tanja Tomašević-Damnjanović, član Odbora za ustavna pitanja i zakonodavstvo, učestvuje u Dijalogu-programu.

Odbor je jednoglasno (*sa 11 glasova ZA*) usvojio predlog i dao saglasnost da Tanja Tomašević-Damnjanović, član Odbora za ustavna pitanja i zakonodavstvo, učestvuje u Dijalogu-programu o procesu EU-integracija Srbije u pogledu ustavnih pitanja i normalizacije odnosa između Beograda i Prištine, u Berlinu od 11. do 14. novembra 2014. godine;

**Tačka 2.**

U okviru ove tačke dnevnog reda nije bilo diskusije.

Sednica je završena u 14:39 časova.

Sastavni deo ovog zapisnika čini tonski snimak sa sednice Odbora.

za SEKRETARA ODBORA ZAMENIK PREDSEDNIKA ODBORA

Milena Milošević-Žiković dr Dijana Vukomanović